ھیدلین دیاز

**ھیدلین دیاز** (لەدایکبووی ٢٠ی شوباتی ١٩٩١)خانمە یاریزانی بەرزکردنەوەی قورسایی و ئەندامی ھێزی ئاسمانی فلیپینە.یەکەم یاریزانی فلیپینی خاوەن مەدالیای زێرە لە ئۆلمپیاد. بەبەرزکردنەوەی ٢٢٤ کیلۆگرام لە کێشی ٥٥ کیلۆگرامی بووە ھەڵگری ڕیکۆدری بەرزکردنەوەی قورسایی لە ئۆڵمپیادی ھاوینەی ٢٠٢٠ی تۆکیۆ، یەکەم مەدالیای زێری بۆ فلیپین بەدەست ھێنا لە ساڵانی سەرەتای بە پیشگەربوونی لە یارییەکانی بەرزکردنەوەی قورسایی بەشداری یارییەکانی باشووری ڕۆژھەڵاتی ئاسیا ٢٠٠٧ لە تایلەند کرد توانی مەدالیای بڕۆنز بباتەوە ئەمەش یەکەم مەدالیای دیاز بوو. لە ئۆڵمپیادی ھاوینەی ٢٠٠٨ ی ولاتی چین یەکێک بوو لە یاریزانە بەشداربووەکانی ولاتی فلیپین، گەنجترین یاریزانی بەرزکردنەوەی قورسایی بوو لە کێشی ٥٨ کیلۆگرامی خانمان. بەھەمان شێوە لە ئۆڵمپیادی ھاوینەی ٢٠١٦ ی بەڕازیل بەشداری کرد، توانی لە کێشی ٥٣ کیلۆگرامی خانمان مەدالیای زیو بەدەست بھێنێت و کۆتایی ھێنا بە چاوەڕوانی ٢٠ ساڵی فلیپینییەکان بۆ بەدەست ھێنانی مەدالیای ئۆڵمپیاد.لە ٢٦ ی تەممووزی ٢٠٢١ دا دیاز یەکەم میدالی زێڕی بۆ فلیپین بردەوە لەئۆڵۆمپیادی ھاوینەی ٢٠٢٠ بۆ لە کێشی ٥٥ کگم بۆ بەرزکردنەوەی قورسایی لەسەر ئاستی خانمان توانی ڕیکۆردی ھەڵگرتنی زۆرترین قورسایی بەدەست بھێنێت (٢٢٤ کگم).

## ژیانی سەرتایی و پەروەردە
ھیدالین دیاز پێنجەم منداڵی ئێدواردۆ و ئێمیلیا دیازنە کە خاوەنی شەش منداڵان باوکی پێش ئەوەی ببێت بە جووتیار و ماسیگر، شۆفێری ماتۆری نەفەر ھەڵگر بووە. لەمنداڵییەوە حەزی بۆ یارییە وەرزشییەکان ھەبوو.یەکێک لەو یاریانەی خولیای ھەبوو بەرزکردنەوەی قورسای بوو بۆیە ھەوڵی دا خۆی فێری بنەماکانی ئەو یارییە بکات.ئەو لە یەکێک لە زانکۆکانی فلیپین دەستی بە خوێندنی بەکالۆریۆس لە زانستی کۆمپیوتەردا کرد، بەڵام لە ساڵی سێەم وازی لە خوێندنی زانکۆ ھێنا بەھۆی نەگونجانی بەشکەی لەگەڵ خولیاکانی، بەلام دوای سەرکەوتنی لە ئۆڵمپیادی ھاوینەی ساڵی ٢٠١٦، دیاز بڕیاریدا درێژە بە خوێندن بدات. بڕوانامەی لە بەڕێوەبەری بازرگانی بەدەست ھێنا.

## پێشبڕکێکان
### ئۆڵمپیادی ھاوینەی ٢٠٠٨
دیاز وەک یەکێک لە وەرزشوانە تازە پێگەیشتووەکانی فلیپین کە تەمەنی ١٧ سال بوو بۆ بەشداری لە یارییە ئۆڵۆمپییەکانی ھاوینەی ٢٠٠٨ ی پەکینی چین دەستنیشانکرا. ئەو یەکەم خانمە یاریزان و شەشەم یاریزانی بەرزکردنەوەی قورسایی فلیپینە لە ئۆڵمپیاد (یەکەم یاریزانی بەرزکردنەوەی قورسایی فلیپین ڕۆدریگۆ دێل ڕۆزاریۆ لە ئۆڵمپیادی ھاوینەی ١٩٤٨ی لەندەن بوو). لە کێشی ٥٨ کیلۆگرامی خانمان بەشداری کرد. بەڵام نەیتوانی ئەنجامێکی باش بەدەست بھێنێت بە شێوەیەکی گشتی توانی ١٩٢کیلۆگرام بەرزبکاتەوە پلەی ١١ی بەدەست ھێنا. ھەرچەندە نەی توانی ھیچ مەدالیایەک بباتەوە بەڵام پشتیوانی و ھاوسۆزییەکی زۆری لێکرا ستایشکرا کە بەو تەمەنەوە ئەو ئەنجامەی بەدەست ھێنا. سەرۆکی لێژنەی وەرزشی فلیپین وێرای پشتیوانی کردنی ڕایگەیاند ئەمە ئەزموونێکی بەنرخ بەو بۆ ئەو یاریزانە و چاوەڕوانی داھاتوویەکی ڕوونی بۆ کرد لە پالاوانێتییەکانی داھاتوودا.

### ئۆڵمپیادی ھاویینەی ٢٠١٢
ھیدلین بووە یەکەم کێش بەرزکەرەوەی فلیپین لە دوو ئۆڵۆمپیاد لەسەر یەک پێشبڕکێ بکات، لە بەرزکردنەوەی قورسایی لەسەر ئاستی خانمان لە کێشی ٥٨ کیلۆگرامیدا بەشداری کرد کە ئەو کات تەمەنی ٢١ ساڵ بوو. لە کاتی مەراسیمی کردنەوەی ئۆڵمپیادی ھاوینەی ٢٠٢١ لەندەن ئالاھەلگری ولاتەکەی بوو لە کاتی نمایشی وڵاتەکان لە ئاھەنگی کردنەوەی ئۆڵۆمپیاد لە ٢٧ ی تەممووزدا.
لە قۆناغی یەکەم توانی سەرکەوتووبێت لە ڕیزبەندی ١٣ مایەوە بۆ قۆناغی (clean and jerk) نەی توانی سەرکەوتێت لە سێ جار ھەوڵدان بۆ بەرزکردنەوەی ١١٨ کیلۆگرام لەگەڵ یاریزانێکی ۆڵمبی نەیان توانی ھیچ پلەیەک بەدەست بھێنن یارییەکەیان بۆ تەواو نەکرا. بەم شێوەیە لەم ئۆڵمپیادە ھیدلین نەیتوانی سەرکەوتووبێت. بە شێوەیەکی گشتی وەرزشوانانی فلیپین ھیچ مەدالیایەکیان بەدەست نەھێنا.

### وەرزی ٢٠١٥–١٦
دیاز بەمەبەستی بەشداریکردن لە ئۆڵمپیادی ھاوینەی ٢٠١٦ ھەوڵی زۆری دا بۆ ئەو مەبەستە بڕیاریدا کێشی خۆی لە ٥٨ کیلۆگرام بۆ ٥٣ کیلۆگرام کەمبکاتەوە لەو ئاستە بەشداری یارییەکانی ئۆڵمپیاد بکات. ئەم کارەی بووە ھۆی ئەوەی مەدالیای زێر لە پاڵاوانێتی بەرزکردنەوەی قورسایی ئاسیا لە ٢٠١٥ بەدەست ببھێنێت . توانی ٩٨ kg لە سناچ (snatch) ھەروەھا ١١٥ kg لە کیلن و جێرک (clean and jerk) بە کۆی گشتی ٢١٣ kg بەرزرکردەوە کە ئەمەش ئەنجامێکی زۆر باشتر بوو لە سەرجەم بەشدارییەکانی لەم یارییە. ھەروەھا لە ھەمان پالاوانێتی ساڵی ٢٠١٦ مەدالیایەکی برۆنزی بەدەستھێنا؛ و لە پالاوانێتی بەرزکردنەوەی قورسایی جیھان ٢٠١٦ کە لە ھیووستن، ئەمریکا بەڕێوەچوو توانی مەدالیای بڕۆنز لە کێشی ٥٢ کیلۆگرامی لەسەر ئاستی خانمان بەدەست بھێنێت . بەو دەستکەوتانەوە وەک یەکێک لە وەرزشوانانی بەشداربوو لە ئۆڵمپیاد ناوی تۆمارکرا.

### ئۆڵمپیادی ھاوینەی ٢٠١٦
دیاز لە ئۆڵۆمپیادی ھاوینەی ٢٠١٦ لە ڕیۆ دی جانیرۆ لە سێیەمین بەشداری یەکبەدوای یەکی خۆی لە یارییەکانی ئۆڵمپیاد لە ئاستی ٥٣ کیلۆگرامی خانمان بەشداریکرد بەمەبەستی ڕکابەری کردن لە بەدەست ھێنانی یەکێک لە مەدالییەکان. لەدوای دەستپێکردنی یارییەکانی بەرزکردنەوەی قورسایی تایبەت بە خانمان ھیدلین دیاز توانی ئامانجەکەی بەدەست بھێنێت لە بردنەوەی مەدالیایەک دوای ئەوەی لە کێشی ٥٣ کیلۆگرامی توانی لە قۆناغی سناچ (Snatch) توانی ٨٨ کیلۆگرام بەرزبکاتەوە لە قۆناغی کلین، جێرک (Clean & Jerk) توانی ١١٢ کیلۆگرام بە کۆی گشتی ٢٠٠ کیلۆگرامی بەرزکردەوە پلەی دووەمی ڕکابەرییەکەی بەدەست ھێنا.ئەمە یەکەم مەدالیای فلیپین بوو لە ئۆڵۆمپیادی ھاوینە دوای ٢٠ ساڵ و ھەروەھا یەکەم مەدالیای فلیپین بوو لە یارییەکانی بەرزکردنەوەی قورسایی لە ئۆڵمپیاد. جگە لەوەی یەکەم خانمیش بوو ئەو مەدالیایە بەدەست بھێنێت . لە ٨ی ئابی ٢٠١٦ دا گەڕایەوە شارەکەی خۆی، کە شاری زامبۆنگا بوو لەلایەن دانیشتووانی ئەو شارە بە گەرمی پێشوازی لێکرا و ستایش کرا. وەک قارەمانێکی شارەکە پێشوازی لێکرا. بە چەند خەڵاتێک پاداشت کرا.

### یارییەکانی ئاسیا ٢٠١٨
وێنۆک|دیاز (سێیەم لە چەپەوە)، لە یارییەکانی ئاسیای ٢٠١٨
دیاز لە یارییەکانی ئاسیای ٢٠١٨ کە لە جاکارتای پایتەختی ئیندۆنیزیا بەرێوەچوو لە کێشی ٥٣ کیلۆگرامی خانمان بەشداری کرد. بە شێوەیەکی گشتی توانی ٢٠٧ کیلۆگرام بەرزبکاتەوە مەدالیای زێڕ بەدەست بھێنێت یاریزانی تورکمانستان کریستینا شێرمێتۆوا مەدالیای زیو بە بەرزکردنەوەی ٢٠٦ کیلۆگرام وەرگرت و یاریزانی تایلاندی سۆردکانە کامبێیۆ مەدالیای بڕۆنزی بەدەست ھێنا بە بەرزکردنەوەی ٢٠١ کیلۆگرام بە شێوەیەکی گشتی.دیاز بەم شێوەیە یەکێکی دیکە لە مەدالیاکان لە کاروانی وەرزشی خۆی زیاد کرد

### ٢٠١٩
دوای بردنەوەی برۆنز لە پاڵەوانییەتی جیھانی بۆ بەرزکردنەوەی قورسای لە ساڵی ٢٠١٧، دیاز لە خولی ساڵی ٢٠١٩ دا لە ھەمان پاڵاوانێتی برۆنزی بەدەستھێنایەوە ھەروەھا لە پاڵەوانێتی ئاسیای ٢٠١٩ دا زیوی بردەوە، و مەدالیایەکی زێری لە یارییەکانی باشووری ڕۆژھەڵاتی ئاسیا ٢٠١٩ بەدەستھێنا کە ولاتی فلیپین میوانداری کردبوو.

### ٢٠٢٠
دیاز لە مانگی کانوونی دووەمی ٢٠٢٠ دا لە کێشی ٥٥ کیلۆگرامی خانمان دا لە پالاوانێتی جیھانی بەرزکردنەوەی قورسایی ٢٠٢٠ کە لە ڕۆمای ئیتالیا بەڕێوەدەچوو توانی مەدالیای زێر بەدەست بھێنێت  .

### ئۆلمپیادی ھاوینەی ٢٠٢٠
لە ٢٦ ی تەممووزی ٢٠٢١ دیاز لەئۆڵۆمپیادی ھاوینەی ٢٠٢٠ لەتۆکیۆ میدالی زێڕی بردەوە، ئەمە یەکەم مەدالیای زێڕ بوو کە لەلایەن وەرزشکارێکی فلیپینی بەدەستھێنرابێت لە سەرجەم بەشدارییەکانی ئۆڵمپیاد لە ساڵی ١٩٢٤ تا ٢٠٢٠و ڕیکۆدری بەرزکردنەوەی زۆرترین قورسایی (٢٢٤کگم) لە ئۆڵمپیاد لە کێشی ٥٣ کیلۆگرامی تۆمارکرد.لیاو گییۆنی چینی پلەی دووەم و میدالیای زیوی بردەوە، دوای ئەوەی ٢٢٣ کیلۆگرامی بەرزکردەوە. میدالیای برۆنز و پلەی سێیەم بەر زولفیا چینشینلۆی کازاخستانی کەوت، بە بەرزکردنەوەی ٢١٣ کیلۆگرام. بەچاوی پڕفرمێسکەوە لە مەراسیمی دابەشکردنی مادالییەکان مەدالیای زێری لەمل کرد. پێش دەستپێکردنی یارییەکان ئۆڵمپیاد سەردانی مالیزیای کرد بەمەبەستی مەشق و ڕاھێنان بەلام لە شوباتی ٢٠٢٠ ەوە تا تەممووزی ٢٠٢١ لەمالیزیا گیریان کرد، بەھۆی سنووردارکردن و قەدەغەکردنی سەفەرەوە کە لەلایەن حکوومەتەوە سەپێنرابوو بە مەبەستی کەمکردنەوەی کاریگەرییەکانی ڤایرۆسی کۆرۆنا. ھدلین لەسەر ڕاسپاردەی ڕاھێنەرەکەی چبوو بۆ مالیزی بە مەبەستی ئەوەی ھەموو تەرکیزی بخاتە سەر ئامادەکارییەکانی بۆ ئۆڵمپیاد. ھەر بەمەستی ڕێگریکردن لە زیاتر بڵاوبوونەوەی ڤایرۆسی کۆرۆنا حکوومەتی مالیزیا بڕیاریدا بە داخستنی سەرجەم شوێنە گشتییەکان لە ناویاندا ھۆڵەوەرزشییەکان ئەمەش بەربەستێکی دیکە بوو لە بەردەم مەشقەکانی ھدلین بۆیە بە ناچاری لە سوودی لە ئامێرو کەرەستەی دیکە وەرگرت بۆ ئەوەی وەک قورسایی سودیان لێ وەربگریت و مەشقیان پێ بکات. لە دوای بردنەوەی یەک مەدالیا لەلایەن سەرۆک و حکوومەت و کەسایەتییەکانی فلیپین ستایش و پیرۆزبایی لێکرا. حکوومەتی فلیپین خانوویەک و نزیکەی (٦٦٠)ھەزار دۆلاری وەک خەلات بە ھدلین بەخشی. کە بڕی پارەکە بەشێکی لەلایەن حکوومەتەوە و بەشێکی دیکە لەلایەن کەرتی تایبەتەوە بۆ دابین کرا. بەپێی یاسایەک ھەریاریزانێکی فلیپینی بتوانێت مەدالیای زێر لە ئۆڵمپیاد بەدەست بھێنێت بە بری ١٠ میلوێن لە دراوی فلیپین خەلات دەکرێت.

## ئەنجامی سەرەکی

## پیشەی سەربازی
ھدلین لە ھێزی ئاسمانی فلیپینە.

## سەرچاوەکان

## بەستەرە دەرەکییەکان

پۆل:زیندووان
پۆل:لەدایکبووانی ١٩٩١
پۆل:مێدالیاوەرگرانی ئۆڵمپیکی ھاوینەی ٢٠١٦
پۆل:مێدالیاوەرگرانی ئۆلۆمپیای ھاوینەی ٢٠٢٠